Börsi langusest on ühed suurema kahju kandjad näiteks Oleg Deripaska ja Vladimir Potanin, Venemaa jõukaimate inimeste edetabeli tipud, kirjutas Financial Times. Võideldes kontrolli üle Vene suurimas niklitootjas Norilsk Nikel, on nad mõlemad oma aktsiate vastu miljardeid dollareid laenu võtnud, et saada ülevõtuks vajalikku raha. Börsi langusega on firma väärtus aga 60 miljardilt dollarilt sulanud 23 miljardile dollarile ning laenuandjad on hakanud raha tagasi nõudma. Mõlemalt nõutakse vähemalt 4 miljardi dollari eest lisatagatisi.